Аҽы хьышьарххо ахылаӷьара мҩа бааԥс иҭалан ианылбаауа еиԥш, Кәынта иижәыз иблахаҵ шаргьежьуазгьы, зназы имашьына нкыла-нкыло, аҳаҭыр бо, хәыҷы-хәыҷ амҩа бааԥс даҿысны алада далбааит, абар, уажә ақыҭа иагәылсуа амҩа ҭаҟәа-ҭаҿа ианыршәланы днеиуеит, дырҩегьых уаҟа иангылоу ажәқәа, акамбашьқәа, аҽқәа, агынҿарақәа, џьма кьоу-шәоуқәак днарывс-аарывсуа, днархыкәша-аархыкәшо